runetrust/blame-folketinget-dk huggingface dataset:
Jeppe Søe (UFG), 2025-05-21:
Det, jeg primært har kritiseret, er måske, at nye partier jo ikke rigtig har et fundament endnu, og derfor består den her regering af to partier, som har et stærkt fundament og også har en tid bag sig, så de ved præcis, hvor de er.
Det har så givet nogle beslutninger, som jeg også er dybt kritisk over for.
Koranloven er den ene af dem, store bededag er en af de andre.
Jeg tror i virkeligheden også, at mange i regeringen har fortrudt det, fordi de har opdaget, hvor svært det har været efterfølgende.
Mikkel Bjørn (DF), 2025-05-21:
Nu nævner hr. Jeppe Søe selv mange af de fejl, der er begået under midterregeringen, altså fjernelsen af store bededag, koranloven osv.
Er det virkelig en succesfortælling, eller er det en falliterklæring for en midterregering, som er sat i verden for at løse de store problemer i samfundet?
Skal løsningerne på problemerne i samfundet virkelig findes på midten, eller skal vi tilbage til blokpolitik?
Lisbeth Bech-Nielsen (SF), 2025-05-21:
Regeringen har jo givet skattelettelser for 12,5 mia. kr., og jeg vil egentlig gerne fortsætte i min kollega hr. Sigurd Agersnaps spor i forhold til velfærden, og hvad vi prioriterer eller mere præcist, hvad regeringen prioriterer.
Med de skattelettelser, der er givet, får de 10 pct. rigeste i Danmark 22 gange det, som de 10 pct. fattigste får, og det, som regeringen eller i hvert fald Socialdemokraterne selv tit fremhæver, er, at de enlige forsørgere, hvilket SF er enig i, også får andel i det her, og det udgør 2,5 pct. af de samlede skattelettelser – 2,5 pct. af de samlede skattelettelser.
Så det er altså meget, meget skæve skattereformer, regeringen har stået bag.
Samtidig skal vi høre, at der ikke er plads til det ene og det andet eller råd til at investere i f.eks. folkeskolen.
Hvordan kan de ting hænge sammen på samme tid?
Må man så simpelt hen ikke bare vælge mellem skattelettelser og velfærd?
Mette Frederiksen (S), 2025-05-21:
Jeg tror ikke, det er så enkelt, som det bliver stillet op fra SF's side.
Hvis vi kigger f.eks. på folkeskoleområdet, så bruger vi i dag mig bekendt flere penge pr. elev i gennemsnit, end vi har gjort nogen sinde før.
Men der er en meget, meget voldsom stigning på det specialiserede område.
Jeg tror, apropos den diskussion, jeg lige har haft med nogle andre kolleger her i Folketinget, at en af grundene til, at der er nogle, der fravælger folkeskolen, er indvandring og ikke det budget, der er på folkeskoleområdet.
Det betyder ikke, at vi ikke skal se på rammerne for folkeskolen, men det er ikke så enkelt, som det lige bliver fremstillet her.
Vi er jo i gang med et ret markant løft af velfærdssamfundet.
Vi har lavet de bedste aftaler med kommunerne i 14-15 år og med regionerne.
Vi har valgt at løfte psykiatrien med et beløb, som jeg ikke tror er set før, og den største kræftpakke vel nogen sinde er på vej fra regeringens side.
Så vi bruger ganske mange penge på velfærd, og det gør vi, fordi det er nødvendigt.
Det gælder på skoleområdet, det gælder på andre områder.
Men det er ikke så enkelt, synes jeg, som det bliver fremstillet.
Sigurd Agersnap (SF), 2025-05-21:
Tak for det, og tak til statsministeren for talen og opsamlingen.
Statsministeren nævnte jo socialområdet, som ikke har fyldt meget i debatten i dag.
Jeg synes, en anden ting, der ikke har fyldt meget i debatten i dag, er vores velfærd: vores børnehaver, vores folkeskole, vores ældrepleje.
Det er jo noget af det, der binder os sammen og skaber et samfund, hvor vi mødes på kryds og tværs, og hvor vi alle sammen har et sikkerhedsnet.
Det er jo noget af det, der er fantastisk ved det danske samfund: vores velfærdssamfund.
Derfor synes jeg også, at en af de store udfordringer, vi har i vores samfund, er, at velfærden er underfinansieret.
Mens man er blevet rigere derhjemme, har den offentlige velfærd stået stille.
AE, Arbejderbevægelsens Erhvervsråd, siger, at den er underfinansieret med 23 mia. kr. siden 2015.
Er regeringen og statsministeren enige i, at det er et hul, der skal lukkes, og at velfærden er nødt til at komme op på niveau med den vækst, der har været i vores rigdom derhjemme?
Ellers vælger folk velfærdssamfundet fra; så vælger man et privat alternativ i stedet.
Mette Frederiksen (S), 2025-05-21:
Som jeg sagde til en kollega før, er man jo velkommen til at rejse det over for transportministeren.
Jeg kommer det i hvert fald ikke nærmere nu.
Og som jeg sagde før, er det noget tid siden, jeg selv har kigget ned i en Kattegatforbindelse.
Det betyder ikke, at jeg ikke kan kigge ned i den igen, men det har jeg ikke nogen planer om at gøre lige i dag.
Sólbjørg Jakobsen (LA), 2025-05-21:
Det er nemlig en diskussion, der skal tages, og det er mange ting, der skal tages stilling til.
Derfor er det ikke bare noget, hvor man tænker: Nu tror jeg bare, jeg gør det i næste uge.
Det er netop noget, der skal være udsigt til at vi kommer til at drøfte.
Derfor undrer det os, når vi hører, at der faktisk er vilje til det og bred opbakning til det fra regeringspartier og også fra partier uden for regeringen, men man får at vide, at nej, der er åbenbart nogen højere oppe, der siger, at det får vi ikke.
Hvorfor går vi ikke videre i de her drøftelser?
Er det noget, statsministeren slet ikke har noget med at gøre?
Mette Frederiksen (S), 2025-05-21:
Man kan jo diskutere alt, hvad man vil.
Jeg henholder mig til, at vi har en stor aftale på hele infrastrukturområdet.
Jeg har ikke kigget ned i Kattegatforbindelsen for nylig, vil jeg gerne sige.
Hvis jeg husker ret, er det ikke så enkelt endda.
Og som med alt andet er der jo en masse ting, der skal afklares og holdes op mod hinanden.
Den diskussion må vi tage.
Men jeg kommer det ikke nærmere, hverken i aften eller i nat.
Sólbjørg Jakobsen (LA), 2025-05-21:
Mange tak, og tak for talen.
Jeg synes også, at jeg vil kvittere for en meget tydelig tale i forhold til den komplekse situation nede mellem Gaza og Israel.
Det synes jeg egentlig at statsministeren gør rigtig godt.
Jeg vil egentlig gerne gribe fat i den problemstilling, som min kollega og partifælle, hr. Jens Meilvang, kom med angående Kattegatforbindelsen.
Det er sådan, at da den her regering trådte til, lå der allerede en forundersøgelse, og der ligger tydeligvis politisk vilje i et bredt flertal for, at vi går videre med det her.
Det er noget, der vil kunne styrke sammenhængskraften i Danmark; det er noget, der vil kunne styrke vores erhvervsliv; det ville være godt på rigtig mange måder.
Men det er, som om det bare er skudt til hjørne.
Jeg synes, statsministeren kommer lidt for nemt om ved det ved bare at sige, at det her skal tages i en eller anden diskussion.
Den bliver ikke taget nogen steder.
Det er ikke planlagt, at den skal tages nogen steder.
Der er ikke nogen undersøgelser, der skal til at sættes i gang.
Skal vi ikke forvente, at selv om der er et bredt politisk flertal, og selv om der foreligger en forundersøgelse, kommer der ikke til at ske noget som helst med en Kattegatforbindelse, eller er det noget, vi faktisk reelt kan stole på er diskussioner, der bliver taget?
Susie Jessen (DD), 2025-05-21:
Der er jeg bare ked af at sige, at det her bliver et eksempel på, at man siger noget i medierne, men så kommer vi her i Folketingssalen, og så ender det med, at Socialdemokratiet siger, at der er brug for en kortlægning af, hvor mange bederum der er i Danmark, inden man kan gøre mere.
Jeg synes, ét bederum på et universitet er ét bederum for meget.
Jeg er ligeglad med, hvor mange der er; det skal bare ikke være der.
Derfor forstår jeg ikke den her tøven fra Socialdemokratiet.
Når man har været så hård i retorikken i medierne i forhold til de her bederum, hvorfor kan vi så ikke bare få dem lukket nu?
Mette Frederiksen (S), 2025-05-21:
Det skal i øvrigt bygge på oplysningstidens idealer, og det betyder, at Gud har vigepligt for demokratiet.
Jeg ved, at der er et arbejde sat i gang i regi af ministeriet i forhold til at få afdækket, hvordan tingene egentlig forholder sig på det område.
Jeg har også fulgt med i, hvad der er sket på Syddansk Universitet.
Jeg synes, det ville være helt naturligt at snakke med uddannelsesinstitutionerne om, hvordan vi gør det her bedst.
Helt grundlæggende kan jeg ikke lide, at man et sted, hvor man skal lære og blive klogere, og hvor det er videnskab, der skal være det dominerende, skal have et bederum, og slet ikke, når det er kønsopdelt.
Susie Jessen (DD), 2025-05-21:
Tak for det.
Der er i løbet af debatten i dag blevet talt meget om antallet af dem, der kommer hertil fra MENAPT-landene.
Der er også blevet talt om, hvordan vi sikrer, at vi får kriminelle udlændinge ud.
Det er to vigtige dagsordener, men jeg synes også, det er vigtigt, at vi i dag får talt om, hvordan vi får modarbejdet den islamiske infiltration, som jo også er i vores samfund.
Det har været en stor del af debatten.
Jeg synes overhovedet ikke, at det hører til på vores uddannelser.
Hr. Frederik Vad, Socialdemokratiets udlændingeordfører, sagde for få måneder siden til DR, at han og Socialdemokratiet er klar til at lukke de her bederum i morgen, hvis det stod til Socialdemokratiet.
Det vil jeg gerne høre statsministeren om, altså om statsministeren også er klar til at få lukket de her bederum på uddannelserne i morgen?
Mette Frederiksen (S), 2025-05-21:
Ja, det vil jeg absolut, og ud over det kigger vi jo også på kapaciteten i hele kriminalforsorgen.
Det hænger meget nøje sammen med retssikkerheden.
Så det her er jo et område ud over tjenestemandspensioner, der har mange forskellige aspekter, som vi har haft et meget tæt samarbejde omkring, og det ønsker vi selvfølgelig at fortsætte, og i det helt konkrete håber jeg, at der en tæt dialog med justitsministeren, og det tager jeg i hvert fald med videre herfra.
Aki-Matilda Høegh-Dam (N), 2025-05-21:
Aap, qujanaq.
Maanna politeeqarfik Nuummiittoq arealtildeling-imik tunineqarsimavoq qatserisartut eqqaanni.
Ilaatigut aamma taakku pisariaqartitsinerit allaffeqarluanngillalluunniit iluamik massakkut.
Taakku aamma pisariaqartitsinerat aallaavigalugu ineriartortitsinissaq kissaatiginaqaaq.
Ilaatigut aamma eqqartuussiveqarneq pillugu Advokatsamfundiminngaaniit
erseqqissumik aamma oqariartuutigineqarnikuuvoq, retssikkerhed-iinnaq minnerpaaffissaa nalimmanneqassappat pisariaqartinneqartut, taakku tusaatissatut tigussavigit?
[Den grønlandske tekst oversat til dansk:]
[Ja, tak.
Politistationen i Nuuk har fået en arealtildeling ved brandstationen.
Politiet har således i dag ikke engang et tidssvarende hovedkvarter.
Det er derfor ønskeligt, at der sker udvikling efter deres behov.
Blandt andet har Advokatsamfundet klart meldt ud, hvad retsvæsenet har brug for at sikre minimumskrav til opfyldelse af retssikkerhed, tager du disse udsagn til efterretning?]
Mette Frederiksen (S), 2025-05-21:
Jeg tror sådan set ikke, vi er uenige om substansen i det her.
Et bederum og et universitet synes jeg ikke hører sammen.
Det må jeg sige.
Et universitet for mig er oplysning, viden, klogskab og dannelse.
Så må vi jo finde ud af, hvordan vi bedst får det her forankret med vores uddannelsesinstitutioner.
Sigurd Agersnap (SF), 2025-05-21:
Der er jo ikke noget, der er enkelt, men det er klart, at noget også handler om penge.
Når man er blevet rigere derhjemme og man har kunnet sætte køkkenet i stand og man måske købt en fladskærm mere og man så kommer over i et klasselokale, hvor der ikke er blevet sat noget i stand, hvor der er et kæmpe efterslæb vedligeholdelsesmæssigt, så begynder man at kigge sig om efter andre løsninger.
Skoledagen er jo blevet væsentlig kortere, og derfor bruger man stadig væk færre penge, end man gjorde før folkeskolereformen.
Når jeg spørger, er det jo, fordi der kommer ny plan fra regeringen, og spørgsmålet er, om statsministeren vil prioritere velfærdssamfundet, eller om man vil prioritere skattelettelser igen.
Mette Frederiksen (S), 2025-05-21:
Jeg har meget, meget stor fidus til, at vi skal prioritere vores velfærdssamfund.
Det er jo også derfor, vi gør det.
Jeg har altid været utrolig glad for samarbejdet med SF, vil jeg gerne understrege, men den bedste kommuneaftale, jeg har været med til at lave som statsminister, har ikke været sammen med SF.
Det har været sammen med andre partier.
Jeg er rigtig glad for meget af det, vi gør nu
både på skole- og uddannelsesområdet, hvor vi jo tilført flere penge, og på hele sundhedsområdet.
Det vil jeg også være villig til at gøre fremadrettet.
Men det er ikke kun et økonomispørgsmål.
Det er det altså ikke.
Jeg tror desværre ikke, jeg må gå hjem endnu, så jeg må blive her på talerstolen og tage diskussionen.
Jeg synes, at mad er vigtigt, og jeg vil så bare tilføje, at jeg kan huske, at jeg på et tidspunkt var ude og besøge et plejehjem, hvor man havde en diætist, der ligesom skulle overbevise de gamle om, at de skulle spise mindre hvidt brød og mere rugbrød.
Der må jeg bare sige, at hvis man som gammel i det her land har lyst til at spise hvidt brød med fed tandsmør og en god ost, så synes jeg, det er fantastisk, og så skal man gøre det.
Marlene Harpsøe (DD), 2025-05-21:
Nu er jeg selv uddannet sygeplejerske, jeg har tidligere været i hjemmeplejen, og jeg har været i sundhedsvæsenet, og jeg kan se, hvordan der forskellige steder arbejdes forskelligt med den ernæringsfaglige indsats.
Og det gør en forskel, om det står i loven eller ej.
Jeg synes virkelig, statsministeren skulle gå hjem og se sig grundigt om efter de faglige eksperter på området, som jo også siger, at vi skal skrive det ind i sundhedsloven.
Vil statsministeren slet ikke være med til det?
Mette Frederiksen (S), 2025-05-21:
Jeg er meget, meget enig i, at mad er vigtigt, og det er det også, når man er gammel.
Det skal dufte godt, det skal smage godt, og der skal gerne være et fællesskab omkring det.
Jeg er ikke så vild med den der arbejdsmetode med at lave endnu flere skal-opgaver.
Vi er faktisk i gang med det modsatte i Danmark lige nu.
Jeg vil langt hellere fortsætte ad det spor, vi har valgt, nemlig en ældrereform, der giver mere frihed og flere muligheder for, at man ude lokalt kan træffe de beslutninger, der er de rigtige.
Og her skal man selvfølgelig – og det følger jo af helt almindelig medmenneskelig interaktion og interesse for hinanden – sørge for, at maden spiller en rolle.
Men med hensyn til det der med igen at skulle til at detailstyre herindefra, så tror jeg, vi ser velfærdssamfundet fra to forskellige vinkler, men det gør vi ikke, når det gælder behovet for ordentlig mad.
Marlene Harpsøe (DD), 2025-05-21:
Jeg vil gerne stille et spørgsmål om underernæring.
Der er 77.000 ældre i ældreplejen, som er decideret underernæret, og langt flere er i risiko for underernæring.
Det er et kæmpe problem, for når man er underernæret, fører det til yderligere svækkelse, sygdom eskalerer, man bliver dårligere, og man ender med en sygehusindlæggelse.
Det kan vi simpelt hen ikke være bekendt.
Men ved at tage et mindre greb i brug, hvor vi gør det til en skal-opgave, at man skal lave en ernæringsfaglig indsats ude lokalt, så det ikke er en kan-opgave, som det er i dag, kan man faktisk gøre en kæmpe forskel.
Samfundsøkonomisk kostede underernæringen i ældreplejen sidste år 14,5 mia. kr. i meromkostninger bare i sundhedsvæsenet.
Så hvad vil regeringen helt konkret gøre for, at de ældre ikke sidder derude og sulter og bliver underernærede?
Mette Frederiksen (S), 2025-05-21:
Jeg vil altid gerne være med til at diskutere gode idéer, og jeg er enig i, at huslejen er et element, vi skal være obs på.
Vi skal så også være obs på standarden af boligerne.
Nu er jeg lidt ældre end ordføreren, og jeg kan godt huske dengang, hvor Københavns så helt anderledes ud end i dag, og hvor boligstandarden var ringe, ringe, ringe.
Derfor er der jo en eller anden balance mellem niveauet for husleje, og så at vi faktisk får renoveret løbende og sørget for, at boligerne har den standard, den meget, meget fine standard, som de generelt har i Danmark.
Men jeg vil nødig sådan lukke idéer ned uden at have mulighed for at diskutere dem med jer.
Victoria Velasquez (EL), 2025-05-21:
Der er hundredtusinder af lejere, som især kommer i klemme, og her tænker vi, at det giver mening at lave et permanent huslejeloft.
Herinde i Folketinget er man jo helt ivrig efter at lave lofter, som faktisk ofte rammer lønarbejdere – loft over dagpenge, loft i forhold til pension, loft i forhold til kontanthjælp.
Men jeg savner samme iver, når det kommer til spekulanter og kapitalfonde, som hiver penge op af lommerne på helt almindelige mennesker – pensionister, studerende og lønarbejdere.
Vil regeringen været med til at sikre et permanent huslejeloft?
På den ene side får jeg lyst til at kommentere på, at det ikke er nok kun at lade nødhjælp komme ind i Gaza.
Senest har vi hørt udtalelsen om, at Gaza fuldstændig skal ødelægges og andre ting, som er fuldstændig gruopvækkende.
Egentlig havde jeg skrevet mig på til at spørge om noget helt andet, og jeg har ikke forberedt andet, så det tror jeg jeg vil holde mig til.
Tak, fordi statsministeren kvitterer for hr. Pelle Dragsteds opråb om de stigende priser.
Høje priser rammer jo forskelligt, og det er også noget af det, der er med til at gøre det så uretfærdigt, og det er med til at få en kæmpe betydning, i forhold til hvad det er for nogle livsmuligheder, man har, ens tryghed, og det er noget, hvor det virkelig slår revner i forhold til uligheden i vores samfund, og det gælder også, når det kommer til vores hjem og vores bolig.
Jeg savner et klart svar fra regeringen på, hvad vi gør i forhold til de stigende boligpriser.
Det er helt ufatteligt!
TV 2 har igen i dag dækket uligheden, når det kommer til vores boliger.
Så hvad vil regeringen gøre i forhold til de stigende boligpriser?
Mette Frederiksen (S), 2025-05-21:
Som jeg sagde før, og jeg sagde det ikke ironisk eller noget som helst andet, er jeg glad for den ændring, vi ser nu i forhold til udenlandsk arbejdskraft, fordi der har været sådan en tone af, at hvis bare det er udenlandsk arbejdskraft, er der ingen problemer.
Nu begynder vi så at se, at der er nogle problemer.
Det må vi håndtere, ligesom vi må gøre det på statsborgerskabsområdet.
Det bliver nødt til at være inden for de internationale regler, der er, indtil vi en dag forhåbentlig får dem lavet om.
Mette Abildgaard (KF), 2025-05-21:
Så vil vi Konservative se frem til, hvad der kommer af forslag fra regeringen i forhold til at løse den her problematik.
Vi har desværre oplevet, når vi har foreslået den her slags, at vi ikke er blevet imødekommet.
Vi blev kylet ud af aftalen omkring indfødsret.
Så derfor er vi enormt frustrerede over det her og vil opfordre regeringen til at få lukket det her hul hurtigst muligt.
Mette Frederiksen (S), 2025-05-21:
Nu kender jeg ikke den konkrete sag, og jeg kan jo heller ikke gå ind i enkeltsager.
Alt i mig vender sig over, at mennesker, der begår den form for kriminalitet, overhovedet er i nærheden af vores fantastiske land.
Jeg tror ikke, at der er nogen, der nogen sinde har foreslået en stramning, som jeg ikke personligt kan være tilhænger af.
Det er ikke sikkert, der så er flertal i Folketinget for det, det er ikke sikkert, det juridisk kan lade sig gøre, der kan være alt muligt i vejen, men vi må jo hele tiden bevæge os frem ad.
Vi har strammet statsborgerskabsreglerne ad flere omgange.
Vi har også nu givet mulighed for, at man kan fratage folk statsborgerskabet på en anden måde end tidligere, og jeg afviser bestemt ikke yderligere gode idéer.
Pelle Dragsted (EL), 2025-05-21:
Tak for spørgsmålet.
Ja, det er der jo helt åbenlyst.
Det er klart, at vores kobbernet og alt, hvad dertil hører af kommunikativ infrastruktur, aldrig nogen sinde skulle have været solgt fra.
Det tror jeg i øvrigt, at den generation af socialdemokrater, der gjorde det, i dag selv er enig i.
Jeg har hørt hr. Mogens Lykketoft beklage, at man solgte ud af det og sådan set også af GiroBank og mange andre – og stor respekt for det i dag.
Men man kan jo sige, at vi så står med problemet nu, for de er kommet på private hænder – og hvordan løser vi det?
Ja, enten kan vi jo finde pengene og købe det hjem igen, eller også kan vi i hvert fald undgå, at det bliver de værste aktører.
Det lykkedes i øvrigt også mig selv og ordføreren – og også med hjælp fra andre partier – at få bremset det, dengang hvor vores elnet her i hovedstadsområdet skulle sælges til udenlandske kapitalfonde.
Det var positivt.
Jeg tror også, der er kinesiske forbindelser ind i Macquarie Group, så vidt jeg husker.
Mette Frederiksen (S), 2025-05-21:
Tak for at rejse det spørgsmål, både i forhold til boligpriser og til fødevarepriser.
Boligområdet er jo i virkeligheden flere forskellige elementer.
Vi har grebet ind over for Blackstone, som var ved at, kan man sige, underminere en del af det boligmarked, som er i bl.a. hovedstaden.
Noget handler om udbud og efterspørgsel.
Vi har behov for at få bygget noget mere, og vi har i øvrigt også behov for at sikre, at de boliger, der bygges, bl.a. på det almene område, faktisk kan bygges og bliver bygget, og at der er en husleje, der er til at betale.
Jeg tror, at vi skal være meget opmærksomme på, at der begynder at være nogle stigende problemer med privat udlejning og integrationsproblemer, som vi ikke har tilstrækkelig fat om.
Så er jeg i øvrigt enig i, at priserne jo rammer virkelig, virkelig skævt, og jeg tror, at det, når man vurderer prisstigninger og deres betydning, er meget, meget vigtigt, at man tager udgangspunkt i de laveste indtægter og ikke i de højeste indtægter.
30 kr. er meget for nogen, men ikke så meget for andre.
Så man bliver nødt til at se det fra den rette vinkel.
Her tror jeg faktisk, at Enhedslisten og jeg selv er meget, meget enige.
Ammar Ali (M), 2025-05-21:
Mange tak for ordet, og tak for talen og samarbejdet.
Hos Moderaterne ønsker vi jo et rigsfællesskab, der ikke bare er symbolsk, men som er konkret, tæt og samarbejdende, især når det gælder om det borgernære.
Hvordan ser I fremtiden for rigsfællesskabet?
Og hvordan kan vi forbedre samarbejdet?
Tusind tak.
Anna Falkenberg (SP), 2025-05-21:
Hvis spørgeren spørger, hvor meget tillid jeg har til den siddende regering på Færøerne nu, tror jeg, at den er i minus – for at sige det pænt.
Det er også grunden til, at forslag om at hæve pensionsalderen også blev trukket fra ministerens side inden tredjebehandlingen her i mandags, altså fordi der ikke er en enighed blandt partierne om, hvad man skal gøre.
Der har ikke været reelle forhandlinger i forhold til sådan en stor strukturel ændring.
Jeg håber virkelig, at vi snart kan være voksne nok til at sætte os rundt om et bord og tage nogle fælles beslutninger om, hvordan vi får langtidssikret færøsk økonomi.
Aki-Matilda Høegh-Dam (N), 2025-05-21:
Qujanaq, oqariartuutit tigulluarparput, aamma neriuutigaarput, arlaatigut isumaqatigiinninniarnermik ingerlatitsisoqalissagaluarpat maanngaaniit, attaveqaqatigiinnerput qanittumik aamma ingerlassinnaajumaaripput.
[Den grønlandske tekst oversat til dansk:]
[Tak, dit budskab er vel modtaget.
Vi håber også, at vi fortsat vil kunne føre et tæt samarbejde, hvis der skal føres andre forhandlinger herfra.]
Victoria Velasquez (EL), 2025-05-21:
Også tusind tak for det.
Det er enormt interessant at høre i forhold til den del af Fødevarestyrelsen, at der er blevet åbnet et kontor.
Så vil jeg bare komme med en tilkendegivelse herfra om, at hvis der er noget, vi overhovedet kan gøre – det være sig både i forbindelse med det og noget andet – så vil vi enormt gerne være med til det.
Så det budskab skal i hvert fald gives videre herfra.